Document ID: 32007D0876

KOMMISSIONENS BESLUTNING
af 19. december 2007
om ændring af beslutning 2007/25/EF for så vidt angår forlængelse af dens anvendelsesperiode
(meddelt under nummer K(2007) 6395)
(EØS-relevant tekst)
(2007/876/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (1), særlig artikel 18, og
ud fra følgende betragtninger:
(1)
Kommissionens beslutning 2007/25/EF af 22. december 2006 om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet (2) anvendes indtil den 31. december 2007.
(2)
Udbrud af aviær influenza forårsaget af den højpatogene aviær influenzavirusstamme H5N1 bliver imidlertid fortsat regelmæssigt påvist i visse lande, som er medlemmer af Verdensorganisationen for Dyresundhed (OIE). Sygdommen er derfor endnu ikke inddæmmet. Endvidere registreres der stadig tilfælde i forskellige lande rundt om i verden, hvor mennesker som følge af tæt kontakt med inficerede fugle bliver syge eller endda dør.
(3)
For at forhindre spredning af aviær influenzavirus via fugle holdt som selskabsdyr, der flyttes til Fællesskabets område fra et tredjeland, bør anvendelsesperioden for beslutning 2007/25/EF derfor forlænges indtil den 31. december 2008.
(4)
Beslutning 2007/25/EF bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I artikel 6 i beslutning 2007/25/EF ændres »31. december 2007« til »31. december 2008«.
Artikel 2
Denne beslutning er rettet til medlemsstaterne.
Udfærdiget i Bruxelles, den 19. december 2007.

Labels: 8
3
20
6